Rabarberikisselli tegemine on imelihtne: võtad rabarberi, tükeldad ära, viskad potti, lisad vett ja suhkrut, keedad natuke. Segad kruusi sees tärklise külma veega, kallad valge vedeliku aeglaselt segades potti kuni kissell paksuks läheb (passid, et keema ei läheks, sest muidu on tupsus) ja ongi valmis; jahutad maha ja sööd ära. Et elu igav poleks, võid vette veel igasugu jama lisada: kaneeli, tundmatuid marju jne. Aga tegelt on  söömine ja kokkamine igavad ajaviited. Elu on hoopis põnevam, kui kisselli jääb potipõhja alles ja sa unustad poti tükiks ajaks aknalauale vedelema.